บิ๊กตู่ ไม่สบายใจ หลังหลายคนเข้าใจผิด เพราะการแสดงออก
นายกฯ รู้สึกไม่สบายใจ หลังบางครั้งการแสดงออกทำคนเข้าใจผิด ยันพูดจากใจเพื่อให้กำลังใจทุกคน เสียใจสูญเสียครั้งยิ่งใหญ่เช่นคนไทยทั้งประเทศเมื่อเวลา 20.25 น. วันที่ 9 ก.พ. 63 พล.อ.ประยุทธ์ จันทร์โอชา นายกรัฐมนตรีและรมว.กลาโหม โพสต์ข้อความผ่านทางเฟซบุ๊ก ประยุทธ์ จันทร์โอชา Paryut Chan-o-cha อีกครั้งว่า ผมรู้สึกเสียใจกับการสูญเสียครั้งยิ่งใหญ่ครั้งนี้เหมือนกับคนไทยทั้งประเทศ ผมขอร่วมไว้อาลัยต่อผู้สูญเสียพร้อมพี่น้องชาวโคราชและประชาชนคนไทยทุกคน เราทุกคนเศร้าใจในเหตุการณ์ที่เกิดขึ้นวันนี้ผมเองตั้งใจที่จะให้กำลังใจทุกคน จนบางครั้งการแสดงออกอาจทำให้หลายคนเข้าใจผิด หรือรู้สึกไม่สบายใจ แต่ผมขอพูดจากใจว่าในยามวิกฤติแบบนี้ ผมเชื่อว่ากำลังใจเป็นสิ่งสำคัญ ผมจึงแสดงออกซึ่งการให้กำลังใจต่อกัน ผมเชื่อครับว่าเราจะก้าวผ่านฝันร้ายนี้ไปด้วยกันด้วยหัวใจที่เป็นหนึ่งครับ
นายกฯ รู้สึกไม่สบายใจ หลังบางครั้งการแสดงออกทำคนเข้าใจผิด ยันพูดจากใจเพื่อให้กำลังใจทุกคน เสียใจสูญเสียครั้งยิ่งใหญ่เช่นคนไทยทั้งประเทศ 
กราดยิงโคราช,คนร้ายกราดยิง,เทอร์มินอลโคราช,ประยุทธ์ จันทร์โอชา,ข่าวทั่วไป